**CONVOCATORIA**

Vista a relación de expedientes conclusos posta a disposición desta Alcaldía pola Secretaría Xeral con data 9 de setembro de 2020, a efectos da súa inclusión na orde do día da sesión ordinaria que a Xunta de Goberno Local realizará o día 10 de setembro de 2020.

Visto o novo apartado 3 engadido ó artigo 46 da Lei 7/1985, do 2 de abril, Reguladora das Bases do Réxime Local pola Disposición final segunda do Real Decreto-lei 11/2020, do 31 de marzo, polo que se adoptan medidas urxentes complementarias no ámbito social e económico para facer fronte ó COVID-19, publicado no BOE nº 91 de 1 de abril de 2020, e que entra en vigor ó día seguinte ao da súa publicación, que dí:

*«3. En todo caso, cando concorran situacións excepcionais de forza maior, de grave risco colectivo, ou catástrofes públicas que impidan ou dificulten de maneira desproporcionada o normal funcionamento do réxime presencial das sesións dos órganos colexiados das Entidades Locais, estes poderán, apreciada a concorrencia da situación descrita polo Alcalde ou Presidente ou quen validamente lles substitúa para o efecto da convocatoria de acordo coa normativa vixente, constituírse, celebrar sesións e adoptar acordos a distancia por medios electrónicos e telemáticos, sempre que os seus membros participantes se atopen en territorio español e quede acreditada a súa identidade. Así mesmo, deberase asegurar a comunicación entre eles en tempo real durante a sesión, dispoñéndose os medios necesarios para garantir o carácter público ou secreto das mesmas segundo proceda legalmente en cada caso. Para os efectos anteriores, considéranse medios electrónicos válidos as audioconferencias, videoconferencias, ou outros sistemas tecnolóxicos ou audiovisuais que garantan adecuadamente a seguridade tecnolóxica, a efectiva participación política dos seus membros, a validez do debate e votación dos acordos que se adopten».*

Visto canto antecede, no uso das facultades que me están conferidas ao abeiro do establecido no artigo 21.1.c) da Lei 7/1985, do 2 de abril, de Bases do Réxime Local, mediante o presente escrito convócaselle á sesión ordinaria que a Xunta de Goberno Local realizará por medios telemáticos (videoconferencia) o próximo día 10 de setembro de 2020 ás 13:45 horas, en primeira convocatoria, e procederase en segunda de acordo co estipulado no artigo 113.1.c) do R.O.F., coa seguinte:

**ORDE DO DÍA**

1. APROBACIÓN, SE PROCEDE, DA ACTA DE DATA 25.08.2020.
2. DAR CONTA DA RESOLUCIÓN 454/2020 - LICENZA DE EDIFICACIÓN 2020/U022/000012
3. PLAN DE DESPREGAMENTO DA REDE FTTH (EXPTE 2019/X999/000027).
4. BASES DA SUBVENCIÓN PARA GASTOS DE FUNCIONAMENTO DE ESCOLAS DE MÚSICA DE CEDEIRA.
5. APROBACIÓN DOS EXCESOS DE OBRA EN "MELLORA NA REDE DE SANEAMENTO NAS RÚAS PAZ, SILVA E FLOREAL".
6. DEVOLUCIÓN DO AVAL CORRESPONDENTE Á OBRA DE INSTALACIÓN DUNHA PISTA PUMPTRACK.
7. DEVOLUCIÓN DO AVAL DEPOSITADO PARA O SUBMINISTRO DE CAMIÓN CON PLATAFORMA ELEVADORA PARA A PRESTACIÓN DOS SERVIZOS MUNICIPAIS.
8. ADXUDICACIÓN DO SUBMINISTRO DE LÁMPADAS LED NA RÚA NOSA SEÑORA DO MAR, RÚA SALINAS E OUTRAS. POS+2019.
9. ADXUDICACIÓN DO CONTRATO DE MELLORA DA EFICIENCIA ENERXÉTICA DA ILUMINACIÓN PÚBLICA NA AVDA. CASTELAO.
10. ASUNTOS VARIOS.

A partir desta data ten Vde. á súa disposición, na Secretaría desta Corporación, os antecedentes relacionados cos asuntos que figuran na orde do día.

O Alcalde

Pablo Diego Moreda Gil